CELEX: 62018TN0246
Language: mt
Date: 2018-04-16 00:00:00
Title: Kawża T-246/18: Rikors ippreżentat fis-16 ta’ April 2018 – Moreno Pérez vs Il-Kunsill

201805250541897082018/C 200/612462018TC20020180611MT01MTINFO_JUDICIAL20180416484811Kawża T-246/18: Rikors ippreżentat fis-16 ta’ April 2018 – Moreno Pérez vs Il-Kunsill
 ---documentbreak--- C2002018MT4810120180416MT0061481481Rikors ippreżentat fis-16 ta’ April 2018 – Moreno Pérez vs Il-Kunsill
   (Kawża T-246/18)2018/C 200/61Lingwa tal-kawża: l-Ingliż
      Partijiet
   
   
      Rikorrent: Maikel José Moreno Pérez (il-Venezwela) (rappreżentanti: L. Giuliano u F. Di Gianni, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kunsill (PESK) 2018/90 tat-22 ta’ Jannar 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela u r-Regolament tal-Kunsill (UE) 2017/2063 tat-13 ta’ Novembru 2017 dwar miżuri restrittivi fid-dawl tas-sitwazzjoni fil-Venezwela, sa fejn id-dispożizzjonijiet tagħhom jikkonċernaw lir-rikorrent; u
         
      
            —
         
         
            tikkundanna lill-Kunsill għall-ispejjeż.
         
      
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
            1.
         
         
            L-ewwel motiv ibbażat fuq l-allegazzjoni li l-Kunsill kiser il-prinċipju ta’ amministrazzjoni tajba kif ukoll id-drittijiet tad-difiża tiegħu u d-dritt tiegħu għal protezzjoni ġudizzjarja effettiva billi naqas milli jagħtih aċċess fi żmien raġonevoli għall-provi li allegatament isostnu l-inklużjoni tiegħu fil-lista.
         
      
            2.
         
         
            It-tieni motiv ibbażat fuq l-allegazzjoni li l-Kunsill wettaq żball manifest ta’ evalwazzjoni peress li naqas milli juri li r-rikorrent, fir-rwoli tiegħu ta’ President u ex Viċi President tal-Qorti Suprema tal-Venezwela, appoġġa u ffaċilita l-azzjonijiet u l-politiki tal-Gvern li dgħajfu d-demokrazjia u l-istat tad-dritt fil-Venezwela, u huwa responsabbli għal azzjonijiet u dikjarazzjonijiet li użurpaw l-awtorità tal-Assemblea Nazzjonali.